ད་ནས་ཨོ་གླིང་འདིར་གནམ་མགོ་སེར་ཚོའི་རེད་ལ་ས་སྦར་མོ་གང་གི་བདག་པོའང་མགོ་སེར་ཚོའི་རེད་བསམ་གྱི་མི་འདུག་ལ།དེ་བས་ལྡོག་ནས་ངའང་མ་འོངས་པར་ས་སྐྱིད་མོ་ལྷ་ཡུལ་འདྲ་བ་འདིའི་ཆ་ཤས་ཅིག་ཡིན་བསམ་པ་ཡོད།འོན་ཀྱང་རང་ལ་མགོ་སྐོར་ཇི་ཙམ་གཏོང་ཡང་ནང་སྒོའི་ཕྱི་ལ་སོང་ན་རིགས་མཐུན་རེ་ཐུག་ན་སེམས་བསམ་པའི་གཏིང་གི་དགའ་སྣང་དེ་འགོག་ཐུབ་ཀྱི་མི་འདུག་ལ།ནང་ཁྱིམ་ལ་སླེབས་ནའང་སེམས་ཀྱི་ཟབ་ས་ནས་གངས་ལྗོངས་བདག་གི་ཕ་ས་དྲོན་མོ་དང་ཕ་མ་སྤུན་མཆེད་དྲན་པ་དེ་ཤ་ཁོང་རུས་གསེང་དུ་ཐེམས་ཟིན་ནས་སྡོད་ཡོད།